Kada vam neko spomene doktora matematike, verovatno je poslednja stvar koja vam padne na pamet frilenser sa doktoratom, koji rešava nedoumice poput one „da li dva bubnja koja različito izgledaju mogu da daju isti zvuk“. Ali Bari Cipra nije običan matematičar i njegovo predavanje u okviru manifestacije Maj mesec matematike definitivno neće biti svakidašnje.

Autor jedne od najvoljenijih u serijalu matematičkih knjiga, „Šta se zbiva u matematici“, izvanredni dr Cipra, u poslednjih 26 godina uspeo je da prikupi i predstavi savremena istraživanja koja pomoću matematike daju odgovore na pitanja iz biologije, geografije ili IT-ja, pa čak i na ona koja postavlja Šerlok Holms.

U toku karijere radio je kao predavač na više američkih univerziteta, primio je brojna priznanja Matematičkog udruženja Amerike i autor je velikog broja članaka u naučnim časopisima. Najviše je hvaljen za svoja lucidna objašnjenja kompleksnih problema, prikazujući moć i lepotu matematike na savremen način, postavljajući ih u konteks našeg svakidašnjeg života.

Pridružite nam se i upoznajte matematičara i matematiku kakve nikada niste videli!